paragraph_text: Zajedno s asistenticom Marthom Chase preselio je u Cold Spring Harbor, New York 1950. kada se zaposlio u odjelu za genetiku organizacije "Carnegie Institution of Washington", gdje su 1952. zajedno izveli poznati Hershey–Chase pokus. Pokus je dao dodatne dokaze da je DNK, a ne protein genetički materijal života. Do tada je bilo uvriježeno mišljenje da su proteini nosioci nasljeđa, a ne DNK (za koju se znalo od 1869.g.). Pokusom su dokazali da bakteriofagi (bakterijski virusi) koji se sastoje od proteina i DNK, kada inficiraju bakterije, DNK ulazi u bakteriju dok veći dio proteina ne ulazi, što je ukazivalo u korist DNK kao nosioca nasljeđa.